4.3.2022
SK
Úradný vestník Európskej únie
C 105/3
2.8.
EHSV privítal oznámenie o lepšej tvorbe práva, v ktorom sa zdôrazňuje, že lepšie právne predpisy sú kľúčom k udržateľnému rozvoju.
Lepšia tvorba práva sa nemôže zakladať len na hospodárskom raste, ale vyžaduje si rovnováhu medzi hospodárskym, udržateľným a sociálnym prístupom. 2.9.
Napriek tomu viaceré legislatívne návrhy a diskusie naznačujú nové povinnosti týkajúce sa informovania pre mikropodniky a MSP (vykazovanie informácií o udržateľnosti podnikov (4), transparentnosť odmeňovania (5) a povinnosť náležitej starostlivosti).
Tieto povinnosti sa môžu mikropodnikov a MSP dotknúť priamo alebo nepriamo, v dôsledku požiadaviek veľkých podnikov z hodnotového reťazca, a môžu predstavovať určité náklady, pričom tieto podniky nemajú ľudské a finančné zdroje na to, aby na ne mohli reagovať, čo ohrozuje ich činnosť, hospodársky model, a teda ich prežitie, najmä v období krízy. 2.10.
Mikropodniky a MSP však dosahujú povzbudivé výsledky, dokonca lepšie ako vnútroštátne priemery, a to bez toho, aby ich obmedzovali povinnosti.
EHSV žiada, aby sa v snahe lepšie reagovať nielen na potreby podnikateľov, ale aj ich početných zamestnancov, právne predpisy navrhovali pre 21 miliónov MSP a mikropodnikov, a nie pre 0,2 % najväčších podnikov s tým, že sa ich zásady následne uplatnia na ostatné podniky.
Okrem toho by EHSV uvítal, aby sa systematicky navrhovali alternatívy k informovaniu. 3.
Náklady a prínosy opatrení v oblasti informovania 3.1.
Odhad Komisie, pokiaľ ide o administratívne náklady a zaťaženie, často nie je dostatočne transparentný a penalizuje MSP a mikropodniky.
K tomu sa pridávajú nepriame účinky spojené s povinnosťami vyplývajúcimi z hodnotového reťazca, ktoré sa Komisii nedarí vyčísliť.
Ako sa uvádza v oznámení o lepšej právnej regulácii, pozmeňovacie návrhy, ktoré predkladá Európsky parlament a Rada, sú zriedka predmetom posúdení vplyvu a testov MSP.
Napokon, s transpozíciou opatrení do vnútroštátneho práva sú niekedy spojené dodatočné náklady. 3.2.
Keď chcú podnikatelia splniť tieto čoraz početnejšie povinnosti, musia to urobiť len sami a v čase, ktorý venujú svojej práci, alebo sa môžu obrátiť na externých odborníkov.
Obe tieto metódy majú vplyv na fungovanie podniku a vedú k dodatočným nákladom.
Tie sú pomerne vyššie v mikropodnikoch než vo veľkých podnikoch.
Okrem toho EHSV upozorňuje na zvyšovanie počtu opatrení zameraných na informovanie, ktoré sa javia ako minimálne, ak sa berú samostatne, ale keď sa kumulujú, majú značný vplyv. 3.3.
V oblastiach, kde informovanie nie je povinné, sa však dosahujú dobré výsledky: mnohé mikropodniky a MSP s podporou svojho profesijného združenia alebo obchodných komôr investujú do obehového hospodárstva, lebo ho považujú za prínos pre ich rozvoj a povesť (6); ľudský rozmer mikropodnikov a MSP uľahčuje komunikáciu medzi zamestnávateľom a zamestnancami, čo vedie často k menším rozdielom v odmeňovaní žien a mužov ako na celoštátnej úrovni (7) atď.
Krajiny, ktoré zaviedli prahové hodnoty pre MSP v súvislosti s určitými sociálnymi právnymi predpismi, zaznamenávajú nízky počet prípadov, keď sa muselo pristúpiť k opravným prostriedkom, čo preukazuje, že MSP môžu ísť príkladom bez toho, aby sa im ukladali zaťažujúce opatrenia.
V súlade so stanoviskom EHSV (8) by sa mala otvoriť otázka vymedzenia MSP. 3.4.
Mikropodniky a MSP a medzi nimi podniky sociálneho hospodárstva sú plnohodnotnými aktérmi sociálneho hospodárstva, lebo ponúkajú miestne služby, pričom posilňujú sociálne väzby, vytvárajú pracovné miesta, ktoré nemožno premiestniť, a bohatstvo v oblastiach, kde chýba priemysel a určité verejné služby, a ponúkajú obchodné a pracovné príležitosti zraniteľným sociálnym skupinám.
Viac ako polovica duálneho vzdelávania prebieha v mikropodnikoch a MSP, čo im umožňuje aktívne prispievať k zamestnanosti mladých ľudí.
Ich hospodársky model a ľudský rozmer sú vhodné na zavádzanie umelej inteligencie, ktorá zostáva pod kontrolou človeka, dôraz sa kladie na kvalitu pracovného života a participatívne riadenie. 3.5.
Pridávanie opatrení v oblasti informovania je často pokladané za nespravodlivé zaťaženie, ktoré má negatívny vplyv na ich činnosť.
Podnikom pritom hrozí, že im bude zamietnutý prístup k verejným obstarávaniam alebo k financovaniu, bez toho, aby tieto opatrenia prinášali výrazný pokrok v politikách, ktoré často samy iniciovali.
Toto kumulovanie pravidiel spôsobuje negatívne vnímanie Európy, ktorá je považovaná za príliš byrokratickú a odtrhnutú od situácie v teréne. 3.6.
Okrem toho sa EHSV domnieva, že sociálne a environmentálne ciele možno dosiahnuť, len ak sa zameriame na príčiny nerovnováhy, a nie vytváraním čoraz väčšieho množstva obmedzujúcich požiadaviek.
(4) (5) (6) (7) (8)
Návrh smernice o vykazovaní informácií o udržateľnosti podnikov [2021/0104(COD)].
Návrh smernice, ktorou sa posilňuje uplatňovanie zásady rovnakej odmeny pre mužov a ženy za rovnakú prácu alebo prácu rovnakej hodnoty prostredníctvom transparentnosti odmeňovania a mechanizmov presadzovania [2021/0050(COD)].
Príklad holandského remeselného podniku, ktorý zaviedol opatrenia obehového hospodárstva bez povinnosti v oblasti transparentnosti: https://www.deb.nl/ondernemersverhalen/slagerij-van-koppen-dacht-na-over-duurzaamheid/.
Štúdia Les entreprises de proximité au féminin (Ženy v miestnych podnikoch, marec 2019): https://u2p-france.fr/sites/default/files/etude_les_entreprises_de_proximite_au_feminin.pdf.
Ú. v.
EÚ C 345, 13.10.2017, s. 15 a Ú. v.
EÚ C 81, 2.3.2018, s. 1.